28. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 722 της 10/29 Οκτ. 1968 (ΦΕΚ Α΄ 250)  Περί καθορισμού ορίου ηλικίας διορισμού εις Κλάδους Υπηρετριών-Πλυντριών και Μαγειρισσών.  Έχοντες υπ’ όψιν: 1)Τας διατάξεις της παρ. 1 του άρθρ. 7 του από 23.12.55 Β.Δ/τος, «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.», 2)τας διατάξεις του Α.Ν. 91/67 «περί οργανώσεως, λειτουργίας και αρμοδιοτήτων του Υπουργείου Προεδρίας της Κυβερνήσεως», 3)τας διατάξεις του άρθρ. 5 του υπ’ αριθ. 617/1967 Β.Δ/τος «περί οργανώσεως και λειτουργίας των Υπηρεσιών του Υπουργείου Προεδρίας της Κυβερνήσεως», 4)την υπ’ αριθ. 165/18.4.68 σύμφωνον γνωμοδότησιν του ΑΣΔΥ, 5)την υπ’ αριθ. 629/1968 γνωμοδότησιν του Συμβουλίου Επικρατείας, προτάσει των Ημετέρων επί της Προεδρίας της Κυβερνήσεως και Κοινωνικής Προνοίας Υπουργών, απεφασίσαμεν και διατάσσομεν:  Άρθρον μόνον.-Κατ’ εξαίρεσιν των διατάξεων του Υπαλληλικού Κώδικος, καθορίζεται το 40όν έτος ως όριον ηλικίας διορισμού εις θέσεις των Κλάδων Υπηρετριών-Πλυντριών και Μαγειρισσών των Εθνικών Ιδρυμάτων Παιδικής Προστασίας (Εθνικών Ορφανοτροφείων και Οικοτροφείων, Αγροτικών και μη Εθνικών Παιδικών Σταθμών και Εθνικών Αγροτικών Νηπιοτροφείων) περί ων αι υπ’ αριθ. Δ2/7005/61 (ΦΕΚ 202/61 τεύχος Β΄) και Δ2/7006/61 και Δ27007/61 (ΦΕΚ 204/1961, τεύχος Β΄) διαρθρωτικαί αποφάσεις του Υπουργού Κοιν. Προνοίας. Εις τον Ημέτερον επί της Κοινωνικής Προνοίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.  